Riosta Rotterdamiin on Rauli Virtasen hatunnosto entisajan merimiehille - John Nurmisen Säätiön uutuuskirja palauttaa mieleen satamaromantiikan ajat | John Nurmisen Säätiö
John Nurmisen Säätiö | Ajankohtaista | Uutiset | Riosta Rotterdamiin on Rauli Virtasen hatunnosto entisajan merimiehille – John Nurmisen Säätiön uutuuskirja palauttaa mieleen satamaromantiikan ajat
Riosta Rotterdamiin on Rauli Virtasen hatunnosto entisajan merimiehille – John Nurmisen Säätiön uutuuskirja palauttaa mieleen satamaromantiikan ajat
Riosta Rotterdamiin kertoo ajasta, jolloin Suomi oli kauppamerenkulun pieni suurvalta ja ”venäjänsuomalainen” merimies tuttu näky Hullista Honoluluun. Teoksessa kerrotaan uskomattomista ihmiskohtaloista: jotkut rikastuivat huimasti, toisten elämä päättyi traagisesti trooppisiin sairauksiin tai pommituksiin internointileireillä. Kirja palauttaa mieleen kaukorakkauden ja satamaromantiikan ajat. Vieraissa satamissa lastattiin muutakin kuin kolia ja kahvia, kuten pirtua ja pakolaisia, sekä setelikontteja ja sotatarvikkeita.
Vuonna 1992 perustetun John Nurmisen säätiön tavoitteena on pelastaa Itämeri ja sen perintö tuleville sukupolville. Säätiö kustantaa ja julkaisee meriaiheisia kirjoja ja tuottaa merellisen tiedon Loki-verkkopalvelua. Säätiön Puhdas Itämeri -hankkeiden tavoitteena on Itämeren tilan parantaminen kustannustehokkailla ja vaikuttavilla toimilla, joilla vähennetään mereen kohdistuvaa kuormitusta ja ympäristöriskejä.